A touchdown (röviden: TD) az amerikaifutball pontozásának legfontosabb eleme, mely akkor következik be, ha valaki a játékosok közül az ellenfél célterületére (End Zone) viszi be a labdát, vagy az irányító a célterületen álló társának dobja a labdát, aki mindkét lábával érinti a földet, az elkapott labdával a kezében. TD-t elérhet a védő és a támadócsapat is. A védő labdaszerzés után közvetlenül, a támadó pedig egy akciósorozat végén (lehet passz, vagy futás eredménye is). TD után a labda a 3-yardos vonalra kerül, és innen szerezhet a támadó csapat bónusz pontokat kétféle módon. Egy touchdown-ért 6 pont jár. A touchdown-t szerző csapatnak lehetősége van ezután az extra pont megszerzésére is.
Touchdown után az amerikaifutball játékosok gyakran valamilyen speciális mozgássorral, vagy tánccal ünnepelnek. Ilyen a high-five, backflip, labdapörgetés, egyedi tánc, vagy a Lambeau-Leap. A leglátványosabb ünneplők Terrell Owens, Chad Johnson, Steve Smith, és Joe Horn. Az se ritka, hogy egyáltalán nem ünneplik a touchdown-t (Barry Sanders, a Detroit Lions running backje is ilyen volt), egyszerűen csak a bíró kezébe adják a labdát.
A lap eredeti címe: „https://hu.wikipedia.org/w/index.php?title=Touchdown&oldid=21687624”
Utoljára szerkesztve 2019. szeptember 12., 12:15-kor